ΓΡΑΠΤΗ ΕΡΩΤΗΣΗ E-0155/02

υποβολή: Wilhelm Piecyk (PSE) προς την Επιτροπή

(31 Ιανουαρίου 2002)

Θέμα: Η συμπεριφορά των ισπανικών αρχών κατά την έκδοση αδειών διαμονής για τους πολίτες της ΕΕ

Τον Απρίλιο του 2001, κάτοικος του γερμανικού ομοσπονδιακού κράτους Schleswig-Holsteinπέβαλε αίτηση στην ισπανικήπηρεσία αλλοδαπών της Βαλένθια, ζητώντας να της χορηγηθεί η Tarjeta de Residente Comunitario, το έντυπο που είναι απαραίτητο για διαμονή μακράς διαρκείας στην Ισπανία.

Μην έχοντας λάβει απάντηση, η ενδιαφερόμενη μετέβη τον Αύγουστο του 2001 εκ νέου στην αρμόδιαπηρεσία, όπου ζήτησε πληροφορίες σχετικά με το στάδιο της επεξεργασίας της αίτησής της και όπου έμαθε ότι η εξέταση της αίτησής της αναβλήθηκε με την προοπτική, όμως, να εξεταστεί, το συντομότερο δυνατό. 2 μήνες αργότερα η ενδιαφερόμενη δεν είχε λάβει ακόμα κανένα μήνυμα από τηνπηρεσία αλλοδαπών, με αποτέλεσμα να ζητήσει εκ νέου επιτόπου πληροφορίες. Αν και η επεξεργασία της αίτησης είχε ολοκληρωθεί, η προαναφερθείσα Tarjeta έπρεπε να παραληφθεί σε κάποια άλλη θυρίδα, μπροστά από την οποία περίμενε μια ουρά τόσο μακριά που το τέλος της βρισκόταν σε κάποιο μακρινό σημείο έξω από το κτίριο. Ακόμα και αν άρχιζε κανείς να περιμένει από τα ξημερώματα, πριν ανοίξει η θυρίδα, δενπήρχε, σύμφωνα με τη διήγηση της ενδιαφερόμενης, καμία απολύτως πιθανότητα να φθάσει ώσπου να κλείσει η θυρίδα έστω και μέχρι το κτίριο, πόσο δε μάλλον μέχρι τη θυρίδα.

Η μόνη λύση ήταν να αρχίσει κανείς να περιμένει ήδη από τα ξημερώματα για την επόμενη μέρα και να περάσει τη νύχτα στο ύπαιθρο και αυτό ακριβώς έκαναν οι ενδιαφερόμενοι.

Με δεδομένα τα προαναφερθέντα, ερωτώ την Επιτροπή:

1. Γνωρίζει η Επιτροπή ανάλογες περιπτώσεις στην Ισπανία και σε άλλα κράτη μέλη·

2. Είναι, κατά τη γνώμη της Επιτροπής, οι διαδικασίες αυτές συμβατές με τις θεμελιώδεις ελευθερίες της εσωτερικής αγοράς και, κυρίως, με την ιθαγένεια της Ένωσης·

3. Υπάρχουν σε ανάλογες περιπτώσεις δυνατότητες προσφυγής σε νομικά μέσα για τους ενδιαφερόμενους· Προτίθεται η Επιτροπή να προβεί στη λήψη μέτρων, προκειμένου να αρθούν αυτά τα γραφειοκρατικού χαρακτήρα εμπόδια·

Απάντηση του κ. Vitorino εξ ονόματος της Επιτροπής

(11 Μαρτίου 2002)

1. Η Επιτροπή έχει λάβει πολυάριθμες καταγγελίες πολιτών της Ένωσης σχετικά με τα προβλήματα γραφειοκρατίας και τις διοικητικές καθυστερήσεις που συναντούν στα κράτη μέλη στην προσπάθειά τους να ασκήσουν το δικαίωμά τους να κυκλοφορούν ελεύθερα στο εσωτερικό της Ένωσης.

2. Η οργάνωση των εθνικών δημόσιωνπηρεσιών είναι μέλημα των κρατών μελών, και η Επιτροπή μπορεί να παρέμβει μόνο σε περίπτωση που τα κράτη μέλη παραβαίνουν τιςποχρεώσεις τους που απορρέουν από την κοινοτική νομοθεσία. Σχετικά με το θέμα το οποίο θίγει το αξιότιμο μέλος του Κοινοβουλίου, είναι σκόπιμο να επισημανθεί ότι στο άρθρο 5 της οδηγίας 64/221/ΕΟΚ του Συμβουλίου, της 25ης Φεβρουαρίου 1964, περί του συντονισμού των ειδικών μέτρων για τη διακίνηση και τη διαμονή αλλοδαπών, τα οποία δικαιολογούνται για λόγους δημοσίας τάξεως, δημοσίας ασφαλείας ή δημοσίαςγείας(1), διευκρινίζεται ότι η απόφαση για την χορήγηση ή την άρνηση χορηγήσεως της πρώτης αδείας διαμονής πρέπει να λαμβάνεται εντός συντομοτάτης προθεσμίας, το αργότερο δε εντός έξη μηνών από της αιτήσεως.

3. Στην περίπτωση στην οποία αναφέρεται το αξιότιμο μέλος του Κοινοβουλίου, καταρχήν, οι πολίτες της Ένωσης δεν μπορούν να ασκήσουν κανένα μέσο παροχής έννομης προστασίας. Η Επιτροπή, στην πρότασή της για την έκδοση οδηγίας του Κοινοβουλίου και του Συμβουλίου σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στο έδαφος των κρατών μελών(2), η οποία ήδη εξετάζεται από το Συμβούλιο, προτείνει μέτρα με σκοπό τη διευκόλυνση της άσκησης από τους πολίτες της Ένωσης του δικαιώματός τους να κυκλοφορούν ελεύθερα στο εσωτερικό της Ένωσης.

(1) ΕΕ B 56 της 4.4.1964.

(2) ΕΕ C 270 της 25.9.2001.